SET ปิดเช้ารีบาวด์ 15 จุด ตามตปท. โบรกคาดบ่ายไซด์เวย์ รอผลประชุมเฟด
SET ปิดเช้ารีบาวด์ 15 จุด ตามตปท. หลังร่วงลงแรง โบรกคาดบ่ายไซด์เวย์รอผลเฟด ให้แนวรับ 1,650 จุด แนวต้าน 1,665 จุด
SET ปิดเช้ารีบาวด์ 15 จุด ตามตปท. หลังร่วงลงแรง โบรกคาดบ่ายไซด์เวย์รอผลเฟด ให้แนวรับ 1,650 จุด แนวต้าน 1,665 จุด
16 มี.ค. 2565

นายสุโชติ ถิรวรรณรัตน์ ผู้อำนวยการฝ่ายวิจัย บล.เคจีไอ (ประเทศไทย) กล่าวว่า ตลาดหุ้นไทยเช้านี้รีบาวด์ตามตลาดหุ้นในต่างประเทศ หลังเมื่อวานนี้ปรับตัวลงหนัก แต่คาดว่าจะชะลอตัวลงในช่วงบ่าย เนื่องจากนักลงทุนยังรอติดตามผลประชุมธนาคารกลางสหรัฐ (เฟด) เช้าวันพรุ่งนี้ (ตามเวลาประเทศไทย) ตลาดคาดว่าเฟดจะปรับขึ้นอัตราดอกเบี้ย 0.25% อีกทั้งยังต้องติดตามการเจรจายุติสงครามระหว่างรัสเซียและยูเครน รวมถึงผลกระทบที่มีต่อไทย โดยเฉพาะด้านการท่องเที่ยว หลังจีนประกาศล็อกดาวน์หลายมณฑลเพื่อสกัดการแพร่ระบาดของโรคโควิด-19
สำหรับแนวโน้มการลงทุนช่วงบ่าย คาดตลาดฯ แกว่งไซด์เวย์ระหว่างรอผลการประชุมเฟด และการปรับประมาณการเศรษฐกิจ (GDP) รวมถึงมุมมองเศรษฐกิจสหรัฐในอนาคตว่าเป็นอย่างไร
ทั้งนี้ให้แนวรับที่ 1,650 จุด และแนวต้าน 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,647.16 ล้านบาท ปิดที่ 161.00 บาท เพิ่มขึ้น 2.50 บาท
PTTEP มูลค่าการซื้อขาย 2,430.54 ล้านบาท ปิดที่ 143.00 บาท ลดลง 2.50 บาท
PTT มูลค่าการซื้อขาย 1,148.93 ล้านบาท ปิดที่ 39.00 บาท เพิ่มขึ้น 0.25 บาท
CPALL มูลค่าการซื้อขาย 1,121.76 ล้านบาท ปิดที่ 67.50 บาท เพิ่มขึ้น 1.00 บาท
KCE มูลค่าการซื้อขาย 956.84 ล้านบาท ปิดที่ 61.00 บาท เพิ่มขึ้น 3.50 บาท